Document ID: 31992R0690

KOMISSION ASETUS (ETY) N:o 690/92,
annettu 19 päivänä maaliskuuta 1992,
uuhenmaidosta valmistettujen juustojen vertailumenetelmästä lehmänmaidon kaseiinin toteamiseksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan, ja erityisesti sen 67 artiklan 1 ja 2 kohdan, sen 98 artiklan, sen 234 artiklan 2 kohdan ja sen 310 artiklan,
ottaa huomioon maatalousalaa koskevista valuutan tasausmaksuista 11 päivänä kesäkuuta 1985 annetun neuvoston asetuksen (ETY) N:o 1677/85(1), sellaisena kuin se on viimeksi muutettuna asetuksella (ETY) N:o 2205/90(2), ja erityisesti sen 1 artiklan 1 kohdan,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(3), sellaisena kuin se on viimeksi muutettuna komission asetuksella (ETY) N:o 374/92(4), ja erityisesti sen 9 artiklan 3 kohdan, sen 14 artiklan 7 kohdan ja sen 17 artiklan 4 kohdan,
ottaa huomioon maito-ja maitotuotealan vientitukien myöntämistä koskevista yleisistä säännöistä sekä niiden suuruuden vahvistamisperusteista 28 päivänä kesäkuuta 1968 annetun neuvoston asetuksen (ETY) N:o 876/68(5), sellaisena kuin se on viimeksi muutettuna asetuksella (ETY) N:o 1344/86(6) ja erityisesti sen 6 artiklan 3 kohdan,
sekä katsoo, että
yksinomaan uuhenmaidosta valmistettuihin juustoihin sovelletaan yhteisön maatalousalan asetusten mukaisia erityissääntöjä; ennen näiden sääntöjen soveltamista on syytä varmistaa, ettei kyseinen tuote sisällä lehmänmaitoa;
tukea uuhenmaidosta valmistettujen juustojen yksityiselle varastoinnille voidaan myöntää kypsytettävien juustojen yksityiselle varastoinnille myönnettävää tukea koskevista yleisistä säännöistä 8 päivänä maaliskuuta 1971 annetun neuvoston asetuksen (ETY) N:o 508/71(7) nojalla; erityismaksua voidaan myöntää samoille tuotteille asetuksessa (ETY) N:o 876/68 vahvistetuin edellytyksin; asetuksen (ETY) N:o 1677/85 mukaisesti valuutan tasausmaksua ei sovelleta uuhenmaitojalosteiden kaupassa; liittymistasausmaksuja ei sovelleta uuhenmaidosta valmistettujen juustojen kaupassa Espanjaan vietäessä ja sieltä tuotaessa liittymistasausmaksujen järjestelmää koskevista yleisistä säännöistä maito- ja maitotuotealalla Espanjan liittymisen vuoksi 25 päivänä helmikuuta 1986 annetun neuvoston asetuksen (ETY) N:o 466/86(8) mukaisesti ja Portugalin liittymisen toiseen vaiheen aikana maito- ja maitotuotealalla sovellettavien liittymistasausmaksujen järjestelmää koskevista yleisistä säännöistä 11 päivänä joulukuuta 1990 annetulla neuvoston asetuksella (ETY) N:o 3640/90(9),
komission säädettyä edellä mainitut uuhenmaidosta valmistettuja juustoja koskevat säännökset on tarpeen todistaa asianmukaisella tarkastuksella, ettei lehmänmaitoa ole kyseisissä tuotteissa; tarkastuksissa osoittautuu tarpeelliseksi luoda yhteisön vertailumenetelmä lehmänmaidon osoittamiseksi, sanotun kuitenkaan rajoittamatta tavanomaisten menetelmien soveltamista, jos ne ovat yhdenmukaisia tiettyjen perusteiden kanssa, ja
maidon ja maitotuotteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Liitteen analyysin vertailumenetelmää sovelletaan takaamaan, ettei tuote, jonka on oltava valmistettu yksinomaan uuhenmaidosta, sisällä lehmänmaidon kaseiinia.
Lehmänmaidon kaseiinia katsotaan esiintyvän silloin, jos analysoitavan lehmänmaidon ilmeinen kaseiinipitoisuus on vähintään liitteessä kuvatun vertailunäytteen pitoisuus.
2 artikla
Tavanomaisia menetelmiä lehmänmaidon kaseiinin toteamiseksi uuhenmaidosta valmistetussa juustossa voidaan käyttää seuraavin edellytyksin:
- toteamisrajan on oltava vähintään 0,5 %,
- positiivisten tulosten on oltava oikeita. Jos tätä edellytystä ei täytetä, koko positiivisen tuloksen antava näyte on analysoitava vertailumenetelmällä,
- lehmänmaidon kaseiinin on oltava havaittavissavaaditulla herkkyydellä, jopa pitkän kypsytysjakson jälkeen, kuten voi tapahtua kaupallisen tuotannon tavanomaisissa olosuhteissa. Jos tietty uuhenmaidosta valmistettu juustolaji ei täytä tätä vaatimusta, kyseinen juusto on analysoitava vertailumenetelmällä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 16 päivästä syyskuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 1992.

Labels: 7
0
17
6